google/wiki40b huggingface dataset:
Bodø MDG

Kommunevalget 2011

Ved kommunevalget i 2011 stilte Miljøpartiet De Grønne for første gang med liste i Nordlands hovedstad. Det var på denne tiden MDG virkelig begynte å få nasjonal oppmerksomhet, men med kun 172 stemmer og en oppslutning på 0,7%, måtte partiet se bystyrepolitikken fra sidelinjen de fire neste årene.

Kommunevalget 2015

Mye har skjedd for MDG sin del i siste fireårsperiode før lokalvalget 14. september 2015, og har markert seg blant annet med representasjon på Stortinget. Partiet stilte liste med 33 kandidater, og fikk totalt 648 stemmer og en oppslutning på 2,9%, noe som resulterte i at førstekandidat Håkon  Andreas Møller ble historisk som partiets første mandat i bystyret.
MDG havnet på vippen etter valget, da både de rødgrønne og de borgerlige fikk 19 mandater hver. Etter én ukes forhandlinger ble det klart at De Grønne gikk i allianse med den rødgrønne koalisjonen.
United World College of the Adriatic

United World College of the Adriatic (UWCAD), er en av skolene til United World Colleges-stiftelsen. Skolen som ligger ved landsbyen Duino i det nordøstlige Italia, ble grunnlagt i 1982 av lokale og statlige myndigheter. Skolen er organisert som en to-årig internatskole og har rundt 200 elever fra over 80 land.

Historie

Det var Kurt Hahn som så for seg en skole hvor unge mennesker fra hele verden kunne studere og bo sammen. Tanken bak dette var å skape økt forståelse og toleranse på kryss av etniske, regiløse og politiske grenser. Denne idéen ble realisert med åpningen av Atlantic College i 1962. I begynnelsen av 1980-tallet var UWC-stiftelsen i sterk vekst. Inspirert av Michael Stern og hans Waterford School, som ble innviet som en UWC skole i 1981, valgte italienske myndigheter å følge etter. Dermed ble Adriatic College åpnet!

Opptak

Opptak til skolen er basert på personlig motivasjon og akademiske resultater, uavhengig av etnisk, nasjonal, religiøs eller økonomisk bakgrunn. Elever søker opptak til UWC sine skoler gjennom hvert lands respektive nasjonalkomitéer, som igjen avgjør hvem som får plass. Elevene er mellom 16 og 18 år ved opptak. Praktisk talt alle elever har blitt tildelt stipender og legater for å dekke skolepengene. Disse stipendene og legatene er finansiert av tidligere elver, andre givere, forskjellige nasjonalkomitéer og utdanningstipender fra diverse statlige institusjoner. Den norske nasjonalkomitéen sender hvert år en eller to norske elever til skolen.

Aktiviteter ved skolen

Alle elevene studerer for å få det anerkjente International Baccalaureate Diploma. Dette er et krevende undervisningsprogram på videregående skole-nivå, hvor elevene velger seks eller sju fag fra bestemte faggrupper. Skolen legger stor vekt på at elevene skal aktivt delta i diskusjoner og prosjektgrupper som tar for seg internasjonale spørsmål. 
Utenom det faglige programmet må elevene også delta i andre samfunnsnyttige aktiviteter. Ved Adriatic College fokuserer disse aktivitetene på leksehjelp til lokale barn og på naturbevarende arbeid langs kysten.
Jeunesse

Jeunesse er et amerikansk nettverksselskap etablert i 2009 av Wendy Lewis og Randy Ray. Selskapet selger produkter innen helse og velvære gjennom et nettverk av selvstendige salgsrepresentanter.

Produkter

Jeunesse har i hovedsak konsentrert seg om anti-aging, altså produkter som skal få brukeren til å se yngre ut eller føle seg yngre. Herunder har de lansert konseptet Youth Enhancement System (Y.E.S.) som er en serie produkter som angivelig benytter stamcelleteknologi til å bremse aldringen av celler. Teknologien som benyttes tilskrives plastikk-kirurgen Nathan Newman som også har behandlet pasienter med injeksjoner av stamceller. Det vitenskapelige grunnlaget for slik behandling er omstridt.
Selskapet rapporterte om en omsetning på 400 millioner dollar i 2014, og hadde da 400.000 tilknyttede salgsrepresentanter.
Da MLM-selskapet Vemma ble stanset av amerikanske myndigheter i 2015 gikk mange av medlemmene over til Jeunesse.

Kontroverser

Den amerikanske forbrukerorganisasjonen Truth in Advertising har massivt kritisert Jeunesse for det de mener er villedende markedsføring av produkter og inntjeningspotensial, samt anklager om at selskapet har et ensidig fokus på kontinuerlig verving av nye selgere fremfor salg av produkter.
Grunnleggerne av Jeunesse står også bak det kontroversielle nettverksselskapet Fuel Freedom International.
University College London

Rangeringer

THE World University Rankings 2014-2015 plasserte University College London som det 22. av de 500 beste universitetene i verden. I QS World University Rankings for 2014 rangerte universitetet som nummer 5 og i Academic Ranking of World Universities (Shanghai-rankingen) for 2014 som nummer 20 av verdens universiteter.
Idar Karevold

Priser

I oktober 2009 mottok Karevold Kommandørtegnet av Finlands Løves Ridderorden. Han fikk samme måned Sibeliusprisen for 2009, utdelt i forbindelse med Oslo-Filharmoniens konsert i Oslo Konserthus.
Chongqing

Historie

Chongqings historie går tilbake til oldtidsriket Ba og tiden før Qin-dynastiet, da området ble en del av Kina. Byen fikk sitt nåværende navn i år 1189. Chongqing var provisorisk hovedstad for Republikken Kina under annen verdenskrig etter at japanernes inntog i Nanjing. De japanske bomberaidene, som pågikk i flere år, har gitt byen ry som «verdens mest bombede». 
I 1954 ble den en gjort til provinsby i Sichuanprovinsen, og den forble det frem til 1997, da den ble løftet opp til provinsnivå ved sammenslåing av Chongqing by med naboene Fuling, Wanxian og Qianjiang.

Klima

Chongqing ligger i den subtropiske klimasone. Årlig gjennomsnittstemperatur er på 19,0 grader celsius. Årlig nedbørsmengde ligger på 1.138 millimeter i snitt, hvorav 69 prosent i månedene mai til september.
Chongqings klima kjennetegnes med korte og relativt milde vintre og fuktige varme somre. Fra oktober til april fremhersker en svært høy luftfuktighet med hyppig tykk tåke; derfor har byen også tilnavnet «tåkehovedstad» (Wudu).
Chongqing har utpregede tørke- og regnperioder.
Den varmeste måneden er august med maksimalt 32,8 grader celsius og minimalt 24,5 grader celsius middels dagstemperatur. Tildels når ekstremmålingene opp til 40 grader celsius. Kaldeste måned er januar med maksimalt 9,5 grader celsius og minimalt 5,6 grader celsius dagsmiddeltemperatur.
Sommeren 2006 var sterkt preget av tørke i Chongqing. En rekke elver tørket ut. Myndighetene mente at det dreide seg om den verste tørken i hele Kina på flere tiår. Den høyeste offisielt målte temperatur ble målt 15. august 2006 på værstasjonen i Qijiang: 44,5 grader celsius. Den tidligere rekorden på 44,1 grader var fra 19. august 1953 ved værstasjonen i Pengshui.
Sterk nedbør førte til store oversvømmelser i Chongqing sommeren 2007 in Chongqing. Den 18. juli 2007 ble det målt 266,6 millimeter på en dag – sterkeste nedbør siden målingene tok til i 1892. Forrige rekord på 206,1 mm var fra 21. juli 1996.

Samferdsel

Verdens lengste buebro, Chaotianmenbroen, krysser Yangtzefloden i Chongqing.
.

Lufthavn

Byen betjenes av Chongqing Jiangbei internasjonale lufthavn, som ligger ca. 25 km fra bykjernen.

Jernbane

Chengdu-Chongqing-jernbanen ender opp i Chongqing.

Vei

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 
Kinas riksvei 212 ender opp her. Den begynner i Lanzhou i Gansu og fører sørover via Nanchong i Sichuan og ender i Chongqing.
Kinas riksvei 319 fører gjennom byprovinsen. Riksveien begynner i Xiamen i Fujian, løper nordvestover gjennom provinsene Jiangxi, Hunan og Chongqing, til den ender opp i Chengdu, hovedstaden i provinsen Sichuan.
Little Norway (Wisconsin)

Little Norway er en turistattraksjon og et friluftsmuseum som omfatter et norsk bondesamfunn i Blue Mounds, Wisconsin. Little Norway består av en fullt restaurert bondegård fra midten av 1800-tallet og en stavkirke. Little Norway stod oppført i det amerikanske register over historiske steder‚ National Register of Historic Places.

Historie

Little Norway oppstod da Osten Olson Haugen, en innvandrer fra Telemark slo seg ned på en 40 acres farm på 1850-tallet. Haugen bygget hovedhuset og flere andre bygninger fra tømmer som han hugget på farmen. Haugens familie dyrket på stedet frem til 1920.
Tidlig på 1930-tallet kom en forretningsmann fra Chicago, Isak Dahle som etter en tur til «Gamlelandet» var blitt inspirert av den gamle norske byggeskikken og sine barndomsminner fra Wisconsin. Han ble så betatt av stedet at han kjøpte farmen og gav den navnet Little Norway
Den mest kjente attraksjon i Little Norway var Norway Building som var den norske paviljongen på Chicagos 1893 World's Columbian Exposition. Bygget er en kopi av en stavkirke fra 1200-tallet, tegnet av arkitekten Waldemar Hansteen. Den  ble bygget ved Strandheim Brug på Orkanger, demontert og fraktet til Chicago. Etter at utstillingen var over ble bygningen flyttet, først til Lake Geneva, Wisconsin (hvor også Osebergskipet fra utstillingen ble flyttet). Den ble kjøpt av Isak Dahle i 1935 og flyttet hit.

Tilbake til Norge

I 2016 ble kirken kjøpt tilbake. Den ble demontert og skal gjenreises i Orkanger hvor den ble bygget.
Karl XII-øya

Karl XII-øya er en av de nordligste øyene på Svalbard. Øyen ligger 34 km rett nord for Bergströmodden på Nordaustlandet. Den er en del av Nordaust-Svalbard naturreservat.
Den er ca 2 km lang og smal øy med det 105 m høye Kongsberget på den nordlige delen og det 30 m høye Drabanten på den sydlige delen, og arealet av øya er omkring 0,2 km².
Navnet kommer av Karl XII (1682-1718), svensk konge 1697-1718. Han var naturligvis aldri på øyen, men den ble besøkt av polarforskeren Adolf Erik Nordenskiöld i 1861, som foreslo navnet.
Men unntak av Sjuøyane er Karl XII-øya den nordligste øyen på Svalbard, beliggende bare 1038 km fra Nordpolen.
Experis

Experies er et rekrutterings- og konsulentselskap i ManpowerGroup. Selskapet ble startet opp i Norge våren 2012, og er tidligere kjent som Manpower Professional. Elan IT inngår i Experis. Selskapet har 12 kontorer i Norge.
Friidrett under Sommer-OL 1912 – 10 000 meter menn

Semifinaler

Alle semifinalene ble avholdt på søndag den 7. juli 1912.
Ted Sorensen

Liv og virke

Han ble utdannet som jurist fra University of Nebraska i 1949 og etter en kort ansettelse 1951–1952 i Federal Security Agency ble han i 1953 ansatt som daværende senator John F. Kennedys assistent. I perioden 1954–55 hjalp han bl.a. Kennedy med hans bok Profiles in Courage (Menn med mot) samtidig som han og Kennedy over en to-årig periode reiste til samtlige stater i USA for å samle støtte til presidentens senere kampanjer.
Da Kennedy i 1961 ble president i USA, ble Sorensen utnevnt til presidentens spesielle rådgiver (special counsel and advisor).
En av hans mange oppgaver var å skrive presidentens taler (speechwriter). Han spilte også en rolle i Cubakrisen i 1962, noe man blant annet kan se i filmen Tretten dager av Kevin Costner.
Etter Kennedys død i 1963 arbeidet Ted Sorensen en kort tid for president Lyndon B. Johnson. Senere konsentrerte han seg om å skrive en Kennedy-biografi som kom ut i 1965. Med sin omfattende kunnskap om Kennedy vakte den en del oppmerksomhet.
Ted Sorensen støttet likeledes John F. Kennedys bror, Robert F. Kennedys presidentkampanje, inntil han også ble skutt den 6. juni 1968. Sorensen var redaktør for Saturday Review fra 1966 til 1969 og han stilte uten hell i 1970 som demokratisk kandidat til Senatet for New York.
President Jimmy Carter utpekte i januar 1977 Sorensen til sjef for CIA, men Sorensen trakk sin nominering tilbake den 31. januar 1977 under et møte i Senatet hvor han først leste opp en 10 siders lang erklæring , «scurrilous and personal attacks» («skadelige og personlige angrep»), hvorefter han sa at «det står hermed klart, at et flertall i Senatet og i etterretningsvesene ikke er klar til å akseptere eller peke på en outsider-direktør for CIA, der som jeg mener de ting, jeg mener.»
Senere produserte han politiske skrifter og arbeidet som partner i advokatfirmaet Paul, Weiss, Rifkind, Wharton & Garrison LLP, i New York hvor han var rådgiver for internasjonale konserner og internasjonale ledere. Bl.a. ble det første demokratiske valg i Sør-Afrika gjennomført etter hans plan, og oljeledningen fra Curosau til USA var hans løsning på kostbare oljetransporter. I de siste årene underviste han og var rådgiver for det progressive Century Institute.
President Bill Clinton utpekte ham som medlem av styret for Central Asian-American Enterprise Fund.
Fakkeldans

Fakkeldans er en poloneseaktig dans, der deltagerne bærer voksfakler i hendene. En slik dans tilhørte de gamle grekernes bryllupshøytideligheter og ble senere innført av Konstantin den store (300-tallet) i hoffseremoniellet. Fakkeldansen forekom i senmiddelalderen og frem til 1600-tallet ved bryllup, og utgjorde særskilt et av de festlige opptog knyttet til kongelige feiringer.

I Sverige

I Sverige under kongelige bryllup danset man fakkeldans under sengeledsagelsesseremonien. Da ble det kongelige brudeparet inn i et paradesengekammer og flere høye mannlige bryllupsgjester, oftest riksråd danset en «långsam och värdig» dans med fakler i hendene.
Før bryllupet mellom kronprins Oscar og Josefina av Leuchtenberg i 1823 tok brudgommens far Karl XIV Johan bort tidligere tradisjoner som fakkeldans, som til da hadde vært i bruk ved kongelige bryllup i Sverige.

Andre land

Dansen var brukt på 1600- og 1700-tallene ved flere tyske hoff, og ved de engelske og danske hoff, og ble danset helt inn på 1900-tallet ved bryllup innen den prøyssiske kongefamilie, som ved keiser Wilhelm II datters ekteskap med hertugen av Braunschweig i 1913 lot oppføre fakkeldansen: Tolv mannlige fyrster, bistått av pasjer, bar brennende fakler i hendene. I første tur danser brudeparet alene, hvorpå bruden i andre turen bød opp keiseren og så de andre høyhetene. Til slutt danset brudgommen med keiserinnen og prinsessene.
Stillehavslekene 1987

Stillehavslekene 1987. Lekene, South Pacific Games i 1987 var de åttende Stillehavslekene. De tretten første lekene (1963-2007) het South Pacific Games) fra 2011 het de Pacific Games.
Lekene i 1987 ble arrangert i Nouméa på Ny-Caledonia i perioden 8. til 20. desember 1987. Det var utøvere fra tolv nasjoner som deltok i atten sporter. Ny-Caledonia ble beste nasjon med åttito gullmedaljer foran Fransk Polynesia med trettifem.
Orminge

Orminge er en forstad i Boo i Nacka kommune, ca. 16 kilometer utenfor det sentrale Stockholm.

Bebyggelse

Västra Orminge slik det ser ut i dag, ble bygd i perioden mellom 1967 og 1971, og var en del av millionprogrammet. «Sukkerbitene» og «togvognene» (som husene kalles) er bygd av ferdigstøpte betongblokker som er støpt andre steder og deretter fraktet til Orminge for montering. Fasadene er i dag K-merket.
I Orminge ligger et stort vanntårn, det rommer 12 300 m³. Tårnet er 32 meter høyt og stod ferdig i 1971. Det er en betongsylinder, kledd med en treramme og utenpå aluminium.
Kjente personer fra Orminge er blant andre Ulf Lundell, Markoolio og Karl Forsberg.
Syrdarja kraftverk

Syrdarja kraftverk er et varmekraftverk i Usbekistan. Det har en installert produksjonskapasitet på 3000 MW, fordelt på ti turbiner. Dette er et av Asias største kraftverk målt etter effekt. Anlegget ble påbegynt omkring 1968 og stod ferdig i 1981. Det er under oppgradering med lån fra EBRD. Brenselkilden er naturgass og olje.
Kringom

Kringom er kollektivtransportforvalter for Sogn og Fjordane og er organisert som en del av samferdselsavdelinga i fylkeskommunen. Kringom planlegger, bestiller og samordner kollektivtilbudet, mens selve driften blir utført av forskjellige transportselskaper. Per 2017 kjøres busstrafikken i fylket av Firda Billag i Nordfjord og Sunnfjord og av Tide Buss i Sogn, mens båt- og fergeruter trafikkeres av Fjord1, Norled og Wergeland AS.
Kringom ble lansert i april 2015 som markedsnavn på all kollektivtransport i Sogn og Fjordane. I juni 2016 ble Kringom tildelt Språkrådets gulldiplom for beste norske bedriftsnavn.

Bussanbud

Det første ruteområdet som ble satt ut på anbud var Nordfjord, som da ble kjørt av Nettbuss Nordfjord-Ottadalen. Området tilsvarer historisk sett ruteområdet til Nordfjord og Sunnmøre Billag, med blant annet en langrute til Ålesund i Møre og Romsdal. Anbudskonkurransen ble utlyst i 2012, og foruten Nettbuss Nordfjord-Ottadalen viste Firda Billag, Tide Buss og Boreal Transport Sør interesse. Anbudet gikk til Firda Billag, med ruteoppstart 23. juni 2014.
Ruteområdet Sunnfjord omfatter det tidligere ruteområdet til Firda Billag. I tillegg til selskapet deltok også Nettbuss og Tide Buss i anbudskonkurranse, men anbudet ble tildelt Firda Billag i 2015 og ruteoppstart var 20. juni 2016.
Ruteområdet Sogn tilhørte historisk sett Sogn Billag, som i løpet av de siste årene var blitt fusjonert inn i Nettbuss. Anbudskontrakt for ruteområdet ble i 2016 tildelt Tide Buss, og ruteoppstart var 19. juni 2017.
4H-bevegelsen

Historie

De første spirene til 4H ble bokstavelig talt sådd i USA rundt forrige århundreskifte, og «landbruksklubbene» spredte seg videre til andre land innen få år. I dag varierer både navnet og arbeidsområdene fra land til land, men så godt som alle deler firkløveren som symbol.

USA

I USA administreres 4H, eller «4-H» som det skrives der, av det amerikanske landbruksdepartementet.
Irbid

Historie

Gjenstander og graver i området viser at Irbid har vært befolket siden bronsealderen. Levninger av keramikk og steinmurer funnet ved Tell Irbid har blitt datert til rundt 3200 f.Kr. I den hellenistiske perioden var Irbid, da kjent som Arabella, et betydelig handelssenter. Før islams erobring var Arabella kjent for å produsere blant de beste vinene i den antikke verden. Området hadde en meget fruktbar jord og et moderat klima som gjorde det mulig å kultivere vindruer av høy kvalitet. Etter islam ble dominerende måtte denne produksjonen opphøre. Med den muslimske erobringen ble byen omdøpt til Irbid, og den sentrale produksjonen ble snart endret fra vin til olivenolje. Hvete var også et viktig produkt i området.
Irbid er også kjent for å være nært stedet for det avgjørende slaget ved Yarmouk som ble utkjempet ved breddene av elven Jarmuk, rundt 30 km nord for byen. Slaget ble utkjempet mellom det islamske kalifatet ledet av Umar og Østromerriket. Resultatet førte til at de bysantinske hærene trakk seg tilbake og begynnelsen på den voldsomme ekspansjonen islamske kalifatet.

Dagens Irbid

Irbid utgjør i dag kombinasjonen av en travel provinsiell by i Midtøsten med et ungdommelig nattliv for en utdannelsesby. Universitetsgaten, som utgjør den vestlige grensen til campus for Yarmouk-universitet, er populær både hos de lokale som de tidvis utenlandske besøkende som besøker de mange restauranter og kafeer.
Selv om byen ikke er en sentral turistområde er det likevel to store museer i Irbid: et museum for jordansk kulturarv og et for naturhistorie, begge innenfor campus av universitet. Irbids strategiske lokalisering i nordlige Jordan gjør det til et egnet sted for de som vil besøke Jordandalen, besøk Umm Qais, Beit Ras, Pella, Ajloun, Umm el-Jimal og andre historiske steder, eller som utgangspunkt for å reise til Syria.
Byens økonomi er basert på tjenestesektoren som er direkte eller indirekte knyttet skoleinstitusjonene i byen. Det er eksempelvis 26 store og små forlag i byen. Antallet internettkafeer er det høyeste i verden og plasserte Irbid i Guinness rekordbok. Irbid er betraktet som Jordans kulturby. Det er også en industrisone (QIZ) i Irbid som drar nytte av frihandelssonen EPZ.
Fuxi

Annet

I spillet Dynasty Warriors 3 fra Koei, er Nu Wa og Fu Xi spillbare figurer der Fu Xi bærer et gigantisk sverd og Nu Wa rapier og skjold. De ble senere tatt ut av serien, men ble mulig å lage ved hjelp av Dynasty warriors 4 sitt edit system.
Sky du Mont

Liv

Sky du Mont tilbragte skoletiden i England og Sveits. Etter å ha gått på skuespillerskolen i München fikk han fra 1971 sine første teater- og fjernsynsroller. Han spilte i en rekke fjernyns- og spillefilmer, som Das Boot, Otto - Der Film og Der Schuh des Manitu. Han spilte også i Stanley Kubricks Eyes Wide Shut sammen med bl.a. Tom Cruise og Nicole Kidman. På 1980 og 1990 tallet spilte han diverse rollefigurer i en lang rekke episoder av tv-serien Derrick
I 2003 publiserte han romanen Prinz und Paparazzi.
Frem til 2000 var Sky du Mont gift med skuespillerinnen Cosima von Borsody.
Olanzapin

Olanzapin (handelsnavn Zyprexa) er et antipsykotisk legemiddel, patentert av det  multinasjonale firmaet Eli Lilly.

Behandlingsområde

Benyttes for behandling av schizofreni. Olanzapin opprettholder effektivt klinisk bedring i løpet av vedlikeholdsbehandlingen hos pasienter som innledningsvis har vist behandlingsrespons. Behandling av moderat til alvorlig manisk episode. Forebygging av tilbakefall hos pasienter med bipolar lidelse, som har respondert på olanzapinbehandling ved manisk episode.
Agglutinerende språk

Agglutinerende språk (fra latin: lime til) brukes i språktypologien om syntetiske språk der de grammatiske morfene føyes til de semantiske morfene på en slik måte at grensa mellom morfene er noenlunde tydelig. Termen ble introdusert av Wilhelm von Humboldt i 1836 for å klassifisere språk morfologisk.
I agglutinerende språk har hver av de grammatiske morfene en identifiserbar mening, de grammatiske morfene føyes til uten at det skjer en indre bøying i rotmorfemet, og uten at de enkelte morfene blander seg med hverandre eller påvirker hverandre. I tyrkisk står -ler for flertall, -den er ablativ (frastedskasus), -im er eieform i førsteperson entall. Rotmorfemet ev («hus») kan da forbindes med disse til evlerimden, «fra mine hus». I ungarsk blir hvert grammatikalsk forhold uttrykt ved tilføyelse av et nytt klart adskilt bøyningsledd. For eksempel mann er på ungarsk i nominativ ember (entall) og emberek (flertall), mens akkusativ er emberet og embereket
Syntetiske språk som ikke er agglutinerende kalles flekterende eller fusjonerende språk. Det er ikke et skarpt skille mellom agglutinerende og flekterende språk, men glidende overganger. For eksempel har norsk preg av begge systemer, idet vi både har svake verb med en tempusending tilføyd den uforandra rota, og sterke verb med indre bøying.
Sikfors (Piteå kommune)

Sikfors er et småsted i Piteå kommune i Norrbottens län i landskapet Norrbotten i Sverige. I 2005 var Sikfors regnet som et tettsted, og hadde da 211 innbyggere, men i 2010 var innbyggertallet sunket under 200, som er grensen for å regnes som tettsted i Sverige.
Sikfors ligger ved Piteälven, som ofte angis som en av de gjenværende «uutbygde» elvene i Sverige. Dette er imidlertid ikke helt riktig, siden Sikfors har en demning ved Sikforsen. Her er et moderne kraftverk sprengt inn i berggrunnen. Sikforsen har en fallhøyde på 14,7 meter.
Sikfors heter Siikakoski på finsk/meänkieli. Tidligere var det jernbanestasjon her ved Piteåbanan, som passerer Piteälven på en bro ved kraftverksdammen.
I 1999 vant Sikfors den svenske konkurransen Årets by (på norsk: «årets bygd»). Den dominerende bedriften i Sikfors er sagbruket Stenvalls Trä AB.
Roland Larsson, som var gissel hos FARC-geriljaen i Colombia fra 17. mai 2007 til 17. mars 2009, kommer fra Sikfors.
Wallander – Blodsbånd

Handling

Politiet i Ystad finner en båt i havnen som ser ut som et slaktehus. Det er blod overalt, men noen død person finner en ikke.
Straks etterpå flyter liket av en kvinne i land. Et av sporene i etterforskningen fører til Oskar Ung, en gammel kjæreste av Linda Wallander. Deres tidigere forhold vanskeliggjør Lindas arbeid med saken og Kurt krever at hun skal holde seg utenfor.
Men det viser seg å være lettere sagt enn gjort. Gammel kjærlighet ruster aldri.

Om filmen

Blodsband er den ellevte Wallanderfilmen i serien. DVD-en ble utgitt den 25. oktober 2006.
Jerngress

Handling

Francis Phelan (Jack Nicholson) plages stadig av fortiden. Etter å ha vært sammen med Helen (Meryl Streep) i ni år, er de nå på vei tilbake til byen der Francis' liv brøt sammen for 22 år siden. Han som pleide å være en dyktig og aktiv mann, er nå blitt alkoholiker. Helen, som var i gang med sangerkarrieren, har nå blitt som mannen. Sammen prøver de å finne et gnist av liv på en plass som fremdeles lar seg prege av den store depresjonen.